આ રિટમાં એવા મુદ્દા રજૂ કરાયા હતા કે,‘જ્ઞાનશાલા મારફતે ગરીબ બાળકોને શિક્ષણ આપવાનું સેવાનું કામ વર્ષ 2000થી કરાઈ રહ્યું છે. જ્ઞાનશાલાની ઇનોવેટિવ પદ્ધતિ અને મોડલની નોંધ વિશ્વની અનેક સંશોધન પત્રિકાઓ જેમ કે કેલિફોર્નિયા મેનેજમેન્ટ રિવ્યૂએ લીધી છે. આ સંસ્થાને મેકઆર્થર ફાઉન્ડેશન, ડેલ ફાઉન્ડેશન, પેકાર્ડ ફાઉન્ડેશન, ટાટા ટ્રસ્ટ, બજાજ ઓટો સીએસઆર, યુકે ગવર્નમેન્ટ, કતાર, બિહાર અને ગુજરાત દ્વારા ફંડ અપાય છે.’ જ્યારે કે રાજ્ય સરકાર તરફથી મુખ્ય સરકારી વકીલ મનીષા લવકુમાર શાહે એવી દલીલ કરી હતી કે,‘જ્ઞાનશાલા માન્યતા પ્રાપ્ત સંસ્થા નથી. માત્ર માન્યતા પ્રાપ્ત સંસ્થા જ શિક્ષણ આપી શકે છે. જો કે, આ કેસમાં જે 211 વિદ્યાર્થી છે તેમની RTE હેઠળ પ્રવેશ આપવાની અરજી ડીઇઓ દ્વારા ધ્યાને લેવાશેમાં.’ તમામ દલીલોને ધ્યાને લઇ વિદ્યાર્થીઓના હિતમાં ઉક્ત આદેશ કરી હાઇકોર્ટની ખંડપીઠે રિટનો નિકાલ કર્યો હતો.